अगाडिको आवरण पृष्ठ

जिल्बुल्वा भुट्वा

तह ६, कक्षा २

लेखकः पुन्यकला चौधरी

दंगाहा थारू

१

एकठो डेसम बनकट्टी कना गाउँ रह। गाउँक पच्छिउँ गुल्रिक रूख्वा रह। मनै गुल्रिक रूख्वम भुट्वा बैस्ठाकहट्।

२

डिन डुपहर सुनसान ब्याला भुट्वा निक्रठा। उ डगर नेङना घुम्ना मनै डरैठ। मनैन अक्‍कल्ह भेटैलसे भुट्वा नुकालेह।

३

भुट्वा मनैन् नुकाक आपन घर लैजाय। मनैन् घरम लैजाक काम कराय। भुट्वा मनैन् मुर्गी, सुवर च्वार लगाए।

४

मनैन् राट भर चोरी काम कराय। मनैन् नुकाक हैरान् करैल रह। गाउँ भरिक् सक्‍कु मनै डरभुटलरहट्।

५

एक डिनक् बाट हो। बुचुवा थारू राटक सस्‍रारसे आइटह। गुल्रिक रूख्वा पुगलट भुट्वा ड्याखल्। भुट्वा डेख्ख बुचुवा डराइल्।

६

भुट्वा मन्टरले बुचुवक अिकल् हेराडेलस्। बुचुवक डरकमार होस् हेरागिलिस्। भुट्वा उहीहन आपन घर लैगैलस्।

७

भुट्वा बुचुवाहन राटक मुर्गी च्वार लैगैल्। बुचुवा  भुट्वकसँग गाउँम मुर्गी च्वार गैल्। मुर्गी आन्ख भुट्वा आपन् घरपरिवारन खवाइल्।

८

एकडिन बुचुवा व भुट्वा गाउँम गैल। हुँक्र मुर्गी च्वार गुरूवान् घर पैंस्ल। उहाँ बर्का जन्‍नाहा गुर्वा रह।

९

बुचुवा ओ भुट्वा गुर्वानघरम् च्वार पैंस्ल। पैंस्टीकि गुरूवान् गुरूवा पटा पागैल्। गुर्वा बुचुवा ओ भुट्वह मन्टरले बाहनडिहल्।

१०

भुट्वा ओ बुचुवा भागनिसेक्ट। गुर्वा भुट्वह ओ बुचुवह पकर लेठा। जिलबुल्वा भुट्वा भाग खोज्ठा टर निस्याकट।

११

गुर्वा बिहान्कन गाउँक् मनैन् जुटैठा। दुःख डिहुइ्या भुट्वह पक्रल बाट बट्वइठा। गाउँक् मनै भुट्वह काकर्ना कठ?

१२

गाउँक् मटाँवा कठ बुचुवह छोरडी। भुट्वह भरिक हाँठग्वारा बाहान्ख आगी लगाडी। सक्‍कुजन कठ हाँ आगी लगाडी।

१३

सिताराम काका कठ नाहाँ असिन निकरी। गुर्वा कठा भुट्वहन सिङक्रीले बाहान्ख ढरि। गाउँक सक्‍कुजन ठिक बा कठ। गुर्वा भुट्वह सिङक्रीले बाहान्‍ख लैजैठा।

१४

भुट्वह बिच्‍चम् सेम्रक रूख्वम बाहान्डेठ। ओठेसे गाउँक् मनै भुट्वसे छुटकारापैल। गुर्वह गाउँक मनै स्याबास् डेल। आजकाल मनै राटबिराट् डिनडुपहर् नेङठघुम्ठ।

शीर्षक पृष्ठ

जिल्बुल्वा भुट्वा

Images on pages Front Cover, ५ by © 2019 Curriculum Development Center Nepal.

Images on pages १, २, ३, ४, ६, ७, ९ by International Illustrations: The Art Of Reading 3.0, © 2009 SIL International. CC-BY-ND 3.0.

Images on pages १०, १२, १४ by © 2019 World Education.

Image on page ११ by Mbange Ernest Bawe, International Illustrations: The Art Of Reading 3.0, © 2009 SIL International. CC-BY-ND 3.0.

Image on page १३ by Cathy Marlett, International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End